CELEX: 52017PC0722
Language: mt
Date: 2017-12-01
Title: Proposta għal DEĊIŻJONI TAL-KUNSILL dwar l-iffirmar u l-applikazzjoni proviżorja, f’isem l-Unjoni Ewropea u l-Istati Membri tagħha, tat-Tieni Protokoll Addizzjonali għall-Ftehim dwar Sħubija Ekonomika, Koordinazzjoni Politika u Koperazzjoni bejn il-Komunità Ewropea u l-Istati Membri tagħha, minn naħa, u l-Istati Uniti tal-Messiku, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

IL-KUMMISSJONI EWROPEA
            Brussell, 1.12.2017
            COM(2017) 722 final
            2017/0318(NLE)
            Proposta għal
            DEĊIŻJONI TAL-KUNSILL
            dwar l-iffirmar u l-applikazzjoni proviżorja, f’isem l-Unjoni Ewropea u l-Istati Membri tagħha, tat-Tieni Protokoll Addizzjonali għall-Ftehim dwar Sħubija Ekonomika, Koordinazzjoni Politika u Koperazzjoni bejn il-Komunità Ewropea u l-Istati Membri tagħha, minn naħa, u l-Istati Uniti tal-Messiku, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea
            
               
         
         
            
               MEMORANDUM TA’ SPJEGAZZJONI
            
            
               1.IL-KUNTEST TAL-PROPOSTA
            
            
               •Ir-raġunijiet għall-proposta u l-objettivi tagħha
            
            
               Il-Ftehim dwar Sħubija Ekonomika, Koordinazzjoni Politika u Kooperazzjoni bejn il-Komunità Ewropea u l-Istati Membri tagħha, minn naħa, u l-Istati Uniti tal-Messiku min-naħa l-oħra (il-Ftehim Globali) kien iffirmat fit-8 ta’ Diċembru 1997, u daħal fis-seħħ fl-1 ta’ Ottubru 2000. 
            
            
               Il-proposta mehmuża tikkostitwixxi l-istrument ġuridiku għall-iffirmar u għall-applikazzjoni proviżorja tat-Tielet Protokoll Addizzjonali tal-Ftehim Globali (“il-Protokoll”), biex titqies l-adeżjoni tar-Repubblika tal-Kroazja mal-Unjoni Ewropea.
            
            
               Skont l-Artikolu 6(2) tal-Att ta’ Adeżjoni tar-Repubblika tal-Kroazja, il-Kroazja impenjat ruħha li taderixxi mal-ftehimiet eżistenti konklużi jew iffirmati mill-Istati Membri u mill-Unjoni Ewropea ma’ pajjiżi terzi. Sakemm mhux previst mod ieħor fi ftehimiet speċifiċi, il-Kroazja taċċedi għal dawn il-ftehimiet eżistenti permezz ta’ protokolli li l-Kunsill, li jkun qed jaġixxi unanimament f’isem l-Istati Membri jikkonkludi mal-pajjiżi terzi kkonċernati.
            
            
               Fl-14 ta’ Settembru 2012
                  1
               , il-Kunsill awtorizza lill-Kummissjoni tiftaħ negozjati mal-pajjiżi terzi kkonċernati bil-ħsieb li jiġu konklużi l-protokolli rilevanti. In-negozjati mal-Messiku tlestew b’suċċess. 
            
            
               Il-Protokoll propost jinkorpora lir-Repubblika tal-Kroazja bħala parti għall-Ftehim Globali bejn l-UE u l-Messiku. It-testi tal-Ftehim Globali u tal-Att Finali fil-lingwa Kroata ser isiru awtentiċi taħt l-istess kundizzjonijiet tal-verżjonijiet lingwistiċi l-oħrajn tal-Ftehim.
            
            
               
                  Il-Kummissjoni tqis l-eżitu tan-negozjati bħala sodisfaċenti u tirrakkomanda li l-Kunsill jadotta d-Deċiżjoni tal-Kunsill mehmuża.
               
            
            
               2017/0318 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar l-iffirmar u l-applikazzjoni proviżorja, f’isem l-Unjoni Ewropea 
                  u l-Istati Membri tagħha, tat-Tieni Protokoll Addizzjonali għall-Ftehim dwar Sħubija Ekonomika, Koordinazzjoni Politika u Koperazzjoni bejn il-Komunità Ewropea u l-Istati Membri tagħha, minn naħa, u l-Istati Uniti tal-Messiku, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 91, 100(2), 207 u 211, flimkien mal-Artikolu 218(5) tiegħu,
            
            
               Wara li kkunsidra l-Att ta' Adeżjoni tar-Repubblika tal-Kroazja mal-Unjoni Ewropea, u b'mod partikolari l-Artikolu 6(2) tiegħu,
            
            
               Wara li kkunsidra l-proposta mill-Kummissjoni Ewropea,
            
            
               Billi:
            
            
               (1)Il-Ftehim dwar Sħubija Ekonomika, Koordinazzjoni Politika u Kooperazzjoni bejn il-Komunità Ewropea u l-Istati Membri tagħha, minn naħa, u l-Istati Uniti tal-Messiku min-naħa l-oħra (il-Ftehim Globali), kien iffirmat fit-8 ta’ Diċembru 1997, u daħal fis-seħħ fl-1 ta’ Ottubru 2000.
            
         
         
            
               (2)Skont l-Artikolu 6(2) tal-Att ta’ Adeżjoni tar-Repubblika tal-Kroazja, il-Kroazja impenjat ruħha li taċċedi mal-ftehimiet eżistenti konklużi jew iffirmati mill-Istati Membri u mill-Unjoni ma’ pajjiżi terzi. Sakemm mhux previst mod ieħor fi ftehimiet speċifiċi, ir-Repubblika tal-Kroazja taċċedi għal dawn il-ftehimiet eżistenti permezz ta’ protokolli konklużi bejn il-Kunsill, li jkun qed jaġixxi unanimament f’isem l-Istati Membri, u l-pajjiżi terzi kkonċernati. 
            
            
               (3)Fl-14 ta’ Settembru 2012, il-Kunsill awtorizza lill-Kummissjoni tiftaħ negozjati mal-pajjiżi terzi kkonċernati bil-ħsieb li jiġu konklużi l-protokolli rilevanti. 
            
            
               (4)In-negozjati mal-Istati Uniti tal-Messiku biex jintlaħaq ftehim dwar it-Tielet Protokoll Addizzjonali biex titqies l-adeżjoni tar-Repubblika tal-Kroazja mal-Unjoni Ewropea tlestew b’suċċess.
            
            
               (5)It-test tat-Tielet Protokoll Addizzjonali jipprevedi l-applikazzjoni proviżorja tiegħu qabel ma jidħol fis-seħħ,
            
            
               ADDOTTA DIN ID-DEĊIŻJONI: 
            
            
               Artikolu 1
            
            
               B’dan jawtorizza l-iffirmar tat-Tielet Protokoll Addizzjonali tal-Ftehim Globali, f’isem l-Unjoni u l-Istati Membri tagħha, soġġett għall-konklużjoni tiegħu. 
            
            
               It-test tal-Protokoll huwa anness ma' din id-Deċiżjoni.
            
            
               Artikolu 2
            
            
               Il-Kunsill b'dan jawtorizza lill-President tiegħu jaħtar lill-persuna/i li jkollhom is-setgħa jiffirmaw il-Protokoll f'isem l-Unjoni u l-Istati Membri tagħha.
            
            
               Artikolu 3
            
            
               Sakemm jidħol fis-seħħ, it-Tielet Protokoll Addizzjonali għandu japplika b'mod proviżorju f’konformità mal-Artikolu 5(3) tiegħu.
            
            
               Artikolu 4
            
            
               Il-Kunsill b'dan jawtorizza lill-President tiegħu jaħtar lill-persuna/i li jkollhom is-setgħa jagħtu n-notifika prevista fl-Artikolu 5(3) tat-Tielet Protokoll Addizzjonali.
            
            
               Artikolu 5
            
            
               Din id-Deċiżjoni għandha tidħol fis-seħħ fid-data tal-adozzjoni tagħha.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        Id-Deċiżjoni tal-Kunsill li tawtorizza l-ftuħ ta’ negozjati għall-adattament tal-ftehimiet iffirmati jew konklużi bejn l-Unjoni Ewropea, jew l-Unjoni Ewropea u l-Istati Membri tagħha, ma’ pajjiż terz wieħed jew aktar jew ma’ organizzazzjonijiet internazzjonali, fid-dawl tal-adeżjoni tar-Repubblika tal-Kroazja mal-Unjoni Ewropea (id-Dokument tal-Kunsill 13351/12 RISTRETT).
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 1.12.2017
            COM(2017) 722 final
            ANNESS
            tal-
            Proposta għal Deċiżjoni tal-Kunsill
            dwar l-iffirmar u l-applikazzjoni proviżorja, f’isem l-Unjoni Ewropea u l-Istati Membri tagħha, tat-Tieni Protokoll Addizzjonali għall-Ftehim dwar Sħubija Ekonomika, Koordinazzjoni Politika u Koperazzjoni bejn il-Komunità Ewropea u l-Istati Membri tagħha, min-naħa l-waħda, u l-Istati Uniti Messikani, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea
            
               
         
         
            
               ANNESS
            
            
               IT-TIELET PROTOKOLL ADDIZZJONALI
            
            
               TAL-FTEHIM TA’ SĦUBIJA EKONOMIKA,
            
            
               KOORDINAZZJONI POLITIKA U KOPERAZZJONI
            
            
               BEJN IL-KOMUNITÀ EWROPEA U L-ISTATI MEMBRI TAGĦHA,
            
            
               MIN-NAĦA L-WAĦDA,
            
            
               U L-ISTATI UNITI MESSIKANI,
            
            
               MIN-NAĦA L-OĦRA,
            
            
               SABIEX TITQIES L-ADEŻJONI
            
            
               TAR-REPUBBLIKA TAL-KROAZJA FL-UNJONI EWROPEA
            
            
                
            
            
               IR-RENJU TAL-BELĠJU,
            
            
            
               IR-REPUBBLIKA TAL-BULGARIJA,
            
            
            
               IR-REPUBBLIKA ĊEKA,
            
            
            
               IR-RENJU TAD-DANIMARKA,
            
            
         
         
            
               IR-REPUBBLIKA FEDERALI TAL-ĠERMANJA,
            
            
            
               IR-REPUBBLIKA TAL-ESTONJA,
            
            
            
                L-IRLANDA,
            
            
            
               IR-REPUBBLIKA ELLENIKA,
            
            
            
               IR-RENJU TA’ SPANJA,
            
            
            
               IR-REPUBBLIKA TA' FRANZA,
            
            
            
               IR-REPUBBLIKA TAL-KROAZJA,
            
            
            
               IR-REPUBBLIKA TAL-ITALJA,
            
            
            
               IR-REPUBBLIKA TA' ĊIPRU,
            
            
            
               IR-REPUBBLIKA TAL-LATVJA,
            
            
         
         
            
               IR-REPUBBLIKA TAL-LITWANJA,
            
            
            
               IL-GRAN DUKAT TAL-LUSSEMBURGU,
            
            
            
                L-UNGERIJA,
            
            
            
               IR-REPUBBLIKA TA' MALTA,
            
            
            
               IR-RENJU TAN-NETHERLANDS,
            
            
            
               IR-REPUBBLIKA TAL-AWSTRIJA,
            
            
            
               IR-REPUBBLIKA TAL-POLONJA,
            
            
            
               IR-REPUBBLIKA PORTUGIŻA,
            
            
            
               IR-RUMANIJA,
            
            
            
               IR-REPUBBLIKA TAS-SLOVENJA,
            
            
         
         
            
               IR-REPUBBLIKA SLOVAKKA,
            
            
            
               IR-REPUBBLIKA TAL-FINLANDJA,
            
            
            
               IR-RENJU TAL-IŻVEZJA
            
            
            
               IR-RENJU UNIT TAL-GRAN BRITTANJA U L-IRLANDA TA' FUQ,
            
            
            
               Il-Partijiet Kontraenti tat-Trattat dwar l-Unjoni Ewropea u tat-Trattat dwar il-Funzjonament tal-Unjoni Ewropea, minn hawn 'il quddiem imsejħa “l-Istati Membri”, u
            
            
            
               L-UNJONI EWROPEA, minn hawn 'il quddiem imsejħa “l-Unjoni”,
            
            
            
                  minn naħa, u
            
            
            
               L-ISTATI UNITI MESSIKANI, minn hawn 'il quddiem imsejħin “Il-Messiku”,
            
            
            
                  min-naħa l-oħra,
            
            
            
               minn hawn 'il quddiem imsejħin flimkien “il-Partijiet”,
            
            
         
         
            
               BILLI l-Ftehim dwar Sħubija Ekonomika, Koordinazzjoni Politika u Koperazzjoni bejn il-Komunità Ewropea u l-Istati Membri tagħha, min-naħa l-waħda, u l-Istati Uniti Messikani min-naħa l-oħra, minn hawn ‘il quddiem imsejjaħ “il-Ftehim Globali”, kien iffirmat fi Brussell fit-8 ta’ Diċembru 1997, u daħal fis-seħħ fl-1 ta’ Ottubru 2000;
            
            
            
               BILLI l-Ewwel Protokoll Addizzjonali tal-Ftehim ġie iffirmat f’Mexico City fit-2 ta’ April 2004 u fi Brussell fid-29 ta’ April 2004;
            
            
            
                
            
            
            
               BILLI t-Tieni Protokoll Addizzjonali tal-Ftehim ġie iffirmat f’Mexico City fid-29 ta’ Novembru 2006;
            
            
            
               BILLI t-Trattat li jikkonċerna l-Adeżjoni tar-Repubblika tal-Kroazja mal-Unjoni Ewropea (minn hawn 'il quddiem imsejjaħ it-“Trattat ta' Adeżjoni”) ġie ffirmat fi Brussell fid-9 ta' Diċembru 2011;
            
            
            
               BILLI, skont l-Artikolu 6(2) tal-Att ta' Adeżjoni tar-Repubblika tal-Kroazja mehmuż mat-Trattat ta’ Adeżjoni, l-adeżjoni tar-Repubblika tal-Kroazja mal-Ftehim għandha tiġi miftiehma bil-konklużjoni ta' Protokoll tal-Ftehim.
            
            
            
               BILLI skont l-Artikolu 55 tal-Ftehim, għall-għanijiet ta’ dan il-Ftehim, “il-Partijiet” tfisser, min-naħa, il-Komunità jew l-Istati Membri tagħha jew il-Komunità u l-Istati Membri tagħha, skont l-oqsma ta’ kompetenza rispettivi tagħhom, kif derivat mit-Trattat li jistabbilixxi l-Komunità Ewropea u, min-naħa l-oħra, il-Messiku;
            
            
            
               BILLI skont l-Artikolu 56 tal-Ftehim, il-Ftehim japplika fit-territorju li fih it-Trattat li jistabbilixxi l-Komunità Ewropea huwa applikat bil-kundizzjonijiet stabbiliti f’dak it-Trattat, min-naħa, u fit-territorju tal-Messiku, min-naħa l-oħra;
            
            
            
               BILLI skont l-Artikolu 59 tal-Ftehim, il-Ftehim tfassal f’dupplikat fil-lingwa Daniża, Olandiża, Ingliża, Finlandiża, Franċiża, Ġermaniża, Griega, Taljana, Portugiża, Spanjola u Svizzera, b’kull waħda minn dawn il-lingwi tkun awtentika bl-istess mod;
            
            
            
                
            
            
         
         
            
               BILLI l-Ewwel Protokoll Addizzjonali tal-Ftehim iqis l-adeżjoni tar-Repubblika Ċeka, tar-Repubblika tal-Estonja, tar-Repubblika ta' Ċipru, tar-Repubblika tal-Latvja, tar-Repubblika tal-Litwanja, tal-Ungerija, tar-Repubblika ta' Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka mal-Unjoni Ewropea;
            
            
            
               BILLI l-Ftehim ġie awtentiċizzat fil-lingwa Ċeka, Estonjana, Ungeriża, Latvjana, Litwana, Maltija, Pollakka, Slovakka u Slovena bl-istess kundizzjonijiet bħall-verżjonijiet miktuba bil-lingwi oriġinali tal-Ftehim;
            
            
            
               BILLI t-Tieni Protokoll Addizzjonali tal-Ftehim iqis l-adeżjoni tar-Repubblika tal-Bulgarija u r-Rumanija mal-Unjoni;
            
            
            
               BILLI l-Ftehim ġie awtentiċizzat fil-lingwa Bulgara u Rumena bl-istess kundizzjonijiet bħall-verżjonijiet miktuba bil-lingwi oriġinali tal-Ftehim;
            
            
            
               BILLI l-Artikolu 5(3) ta’ dan il-Protokoll jipprevedi l-applikazzjoni provviżorja ta’ dan il-Protokoll mill-Unjoni u mill-Istati Membri tagħha qabel ma jkunu tlestew il-proċeduri interni tagħhom meħtieġa għad-dħul fis-seħħ tiegħu;
            
            
            
               FTIEHMU KIF ĠEJ:
            
            
            
            
                
            
            
            
               ARTIKOLU 1
            
            
            
               Ir-Repubblika tal-Kroazja qiegħda b’dan tiġi inkorporata bħala Parti fil-Ftehim dwar Sħubija Ekonomika, Koordinazzjoni Politika u Koperazzjoni bejn il-Komunità Ewropea u l-Istati Membri tagħha, min-naħa l-waħda, u l-Istati Uniti Messikani, min-naħa l-oħra.
            
            
            
         
         
            
            
            
            
               ARTIKOLU 2
            
            
            
               1.
                     Wara l-iffirmar ta’ dan il-Protokoll, l-Unjoni għandha tibgħat il-verżjoni tal-lingwa Kroata tal-Ftehim lill-Istati Membri tagħha u lill-Istati Uniti Messikani.
            
            
            
               2.
                     Suġġett għad-dħul fis-seħħ ta' dan il-protokoll, il-verżjoni bil-Kroat għandha ssir awtentika bl-istess kundizzjonijiet tal-verżjonijiet tal-Ftehim bil-lingwa Bulgara, Ċeka, Daniża, Netherlandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola, u Żvediża.
            
            
            
            
               ARTIKOLU 3
            
            
            
               Dan il-Protokoll għandu jifforma parti integrali mill-Ftehim.
            
            
            
            
                
            
            
            
               ARTIKOLU 4
            
            
            
               Dan il-Protokoll għandu jiġi kkompilat f’duplikat bil-Bulgaru, il-Kroat, iċ-Ċek, id-Daniż, l-Ingliż, l-Estonjan, il-Finlandiż, il-Franċiż, il-Ġermaniż, il-Grieg, l-Ungeriż, it-Taljan, il-Latvjan, il-Litwan, il-Malti, il-Pollakk, il-Portugiż, ir-Rumen, is-Slovakk, is-Sloven, l-Ispanjol u l-Iżvediż, u kull wieħed minn dawn it-testi huwa awtentiku bl-istess mod.
            
         
         
            
            
            
               ARTIKOLU 5
            
            
            
               1.
                     Dan il-Protokoll għandu jiġi ffirmat jew approvat mill-Partijiet skont il-proċeduri interni rispettivi tagħhom.
            
            
            
               2.
                     Dan il-Ftehim għandu jidħol fis-seħħ fl-ewwel jum tax-xahar wara d-data li fiha l-Partijiet ikunu nnotifikaw lil xulxin li l-proċeduri interni meħtieġa għal dan il-għan ikunu tlestew.
            
            
            
               3.
                     Minkejja l-paragrafu 2, il-Partijiet jaqblu li, sakemm jitlestew il-proċeduri interni tal-Unjoni u l-Istati Membri tagħha għad-dħul fis-seħħ tal-Protokoll, huma għandhom japplikaw id-dispożizzjonijiet ta’ dan il-Protokoll mill-ewwel jum tax-xahar wara d-data li fiha l-Unjoni u l-Istati Membri tagħha jagħtu notifika dwar it-tlestija tal-proċeduri interni tagħhom li huma meħtieġa għal dak l-iskop u l-Istati Uniti Messikani jagħtu notifika dwar it-tlestija tal-proċeduri interni tagħhom meħtieġa għad-dħul fis-seħħ ta’ dan il-Protokoll.
            
            
            
                
            
            
            
               4.
                     In-notifiki għandhom jintbagħtu lis-Segretarju Ġenerali tal-Kunsill tal-Unjoni Ewropea, li se jkun id-depożitarju ta' dan il-Protokoll.
            
            
            
               B'XHIEDA TA' DAN, il-Plenipotenzjarji sottoskritti, mogħtija s-setgħa għal dan l-effett, iffirmaw dan il-Protokoll.
            
            
            
               Magħmul fi..............., dan.......... jum ta’...........fis-sena...........
            
            
            
               GĦALL-UNJONI EWROPEA U L-ISTATI MEMBRI TAGĦHA
            
            
         
         
            
               GĦALL-ISTATI UNITI MESSIKANI